**ZÁPIS č. 1**

 **Z RIADNEHO ZASADNUTIA SPRÁVNEJ RADY TASR**

 **17. januára 2013 so začiatkom o 15.00 h**

**Prítomní členovia správnej rady:** Vladimír Masár, Peter Alakša, Boris Chovanec, Ján Sand,

Neprítomný: Eliška Holásková

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár. Konštatoval, že rada je uznášania schopná a navrhol program zasadnutia:

**Program:**

1. **Predbežné výsledky hospodárenia TASR za rok 2012**
2. **Rôzne**

**UZNESENIE č.1/2013:**

Členovia rady schválili program zasadnutia:

Za:4 Proti: 0 Zdržal sa: 0

**Uznesenie bolo prijaté.**

 **1.** **Predbežné výsledky hospodárenia TASR za rok 2012**

Predseda Správnej rady TASR požiadal generálneho riaditeľa, aby odprezentoval predložený materiál.

PhDr. Jaroslav Rezník oboznámil členov Správnej rady TASR s aproximatívnymi výsledkami hospodárenia TASR v roku 2012. Uviedol, že II. polrok 2012 možno pokladať za začiatok stabilizačného procesu po kritických 18-tich mesiacoch, ktoré mu predchádzali. Opätovne sa darí reštartovať proces získavania nových klientov v mediálnej i nemediálnej oblasti, štátnom i neštátnom sektore.

GR TASR za podstatnú považuje skutočnosť, že manažment riadil TASR tak, že príjmy, ktoré boli naplnené na 98,5% boli vyššie ako výdaje 95,81%. TASR uzatvárala rok 2012 s prebytkom 151 720 €.

Za rovnako významné ako kladný hospodársky výsledok, považuje GR TASR aj vstup TASR do segmentu koncových webových médií, ktorý sa ukázal ako vysoko produktívny a TASR v ňom hodlá naďalej pokračovať.

Predseda Správnej rady TASR Vladimír Masár sa poďakoval generálnemu riaditeľovi a otvoril diskusiu.

**V.Masár** - konštatoval, že oceňuje snahu manažmentu o presadenie sa na trhu aj v krízových podmienkach. Osobne oceňuje, že TASR dokázala hospodáriť s vyrovnaným rozpočtom aj napriek tomu, že vzťahová neistota sa odrazila na komunikácii s najväčším klientom štátom. Verí, že po rokoch nejasností, si štát v blízkej budúcnosti jasne zadefinuje svoju mediálnu stratégiu aj v segmente agentúrneho spravodajstva.

**J. Sand** - ocenil skutočnosť, že TASR aj napriek zložitým finančným podmienkam dokázala udržať a zvýšiť kvalitu svojich profesionálnych spravodajských výstupov, čo potvrdzujú jeho viaceré referencie z mediálnej oblasti.

**B. Chovanec**  - konštatoval, že predložený súhrn predbežných výsledkov hospodárenia je povzbudivou informáciou pre ďalší rozvoj TASR v roku 2013.

Po ukončení rozpravy predniesol predseda Správnej rady TASR návrh na uznesenie a dal o ňom hlasovať.

**UZNESENIE č.2/2013**

Správna rada TASR vzala na vedomie predložený materiál - Predbežné výsledky hospodárenia TASR za rok 2012

 .

Za : 4 Proti: 0 Zdržal sa: 0

Uznesenie bolo prijaté.

.

2. Rôzne

Členovia Správnej rady sa dohodli na termíne ďalšieho zasadnutia - 21 februára 2013 (štvrtok) o 15,00 h.

Bratislava 17. 1. 2013

Zapísal:

Vladimír Masár v. r.

Predseda správnej rady TASR